Гагаринит

Гагаринит (Гагаринит-(Y)) — минерал аз гурӯҳи фторидҳои мураккаб. Таркиби кимиёиаш NaCaYF6; Y метавонад қисман бо унсурҳои гурӯҳи серий ва F бо хлор ва гурӯҳи (OH) иваз шавад. Маъдани камёб (нодир) аст. Сохтори кристаллбандиаш) тригоналӣ. Кристаллҳояш хурди шашқирраи беранг ва зарди гулобӣ. Сахтиаш 4-4,5; зичиаш 4180-4520 кг/м3. Дар гранитҳои ишқорӣ ё пегматитҳои ба онҳо алоқаманд вомехӯрад. Соли 1961 дар Қазоқистон ва Тува кашф шудааст. Ба шарафи Гагарин Юрий Алексеевич номгузорӣ шудааст.

 Эзоҳ 

 Адабиёт 
 Степанов А. В., Северов Э. А. Гагаринит — новый редкоземельный минераль. Доклад АН СССР. Т. 141, № 4. М., 1961.

 Сарчашма 


Гурӯҳ:Фторидҳо (минералҳо)
Гурӯҳ:Минералҳои натрий
Гурӯҳ:Минералҳои калсий